b'\n_START_ARTICLE_\nIdamaraz\n_START_PARAGRAPH_\nIdamaraz fou el nom donat a les fonts mariotes (del regne de Mari) a la regi\xc3\xb3 anomenada el triangle del Khabur. El gentilici general pels seus habitants era idamaraseu. Aquesta regi\xc3\xb3 va pert\xc3\xa0nyer a Shamsiadad d\'Ekallatum per\xc3\xb2 a la seva mort vers 1175 aC no va trigar a caure sota influ\xc3\xa8ncia de Zimrilim de Mari, que hi va fer una expedici\xc3\xb3. Quan els ex\xc3\xa8rcits aliats d\'Elam i Eshunna van avan\xc3\xa7ar cap a la zona, va caure sota el seu control i Zimrilim va preparar de seguida una expedici\xc3\xb3 per reconquerir el control i va fer alian\xc3\xa7a amb Hammurabi de Babil\xc3\xb2nia. Els aliats amb suport tamb\xc3\xa9 de Yamkhad van aconseguir derrotar finalment als elamites i Eshunna que van deixar de representar un perill.\n_START_SECTION_\nEsments hist\xc3\xb2rics\n_START_PARAGRAPH_\nEls arxius de Mari es refereixen al Ida-maraz del Khabur (hi havia un altre regi\xc3\xb3 amb el mateix nom a la zona del Diyala, a l\'oest d\'Eshnunna). Sota Xamxo-Adad I apareix esmentada la regi\xc3\xb3 per primer cop com a Idamaraz Superior (hala\xc5\x9f Ida-mara\xc8\x99 el\xc3\xbbm) nom que ja no torna a apar\xc3\xa8ixer a les tauletes de Mari sota Zimrilim. L\'expressi\xc3\xb3 "superior" es contraposaria a l\'altre regi\xc3\xb3 del mateix nom al sud (en aquest cas al sud-est). Entre les ciutats de l\'Idamaraz s\'inclou Qirdahat, situada a la vora del Khabu que marcaria la seva frontera natural al sud; en canvi ciutats m\xc3\xa9s a l\'oest del Hirma (avui Djaghdjagh) no formaven part del territori. Els l\xc3\xb1imits canvien segons les fonts hist\xc3\xb2riques i els per\xc3\xadodes; un Idamaraz superior encaixa be amb un districte de l\'alta Mesopot\xc3\xa0mia amb centre a Ekallatum i Shubat-Enlil (i a Kahat on tenia el seu harem Xamxi-Adad I). La part baixa del pa\xc3\xads abra\xc3\xa7ava la riba oriental del Hirma incloent Ilansura i Kahat. Aquesta part anomenada "superior" (que quasi es podria ssimilar a Subartu, tot i que concretat nom\xc3\xa9s en la conca de l\'alt Khabur) fou despr\xc3\xa9s, sota Zimrilim, el centre de la regi\xc3\xb3. Els l\xc3\xadmits fluctuaven i aix\xc3\xad trobem que el Yap\xc8\x9bur, que en feia part sota Xamxi-Adad I, no en feia sota Zimrilim; Zalluhan (Zalluh\xc4\x81n), un regne a la part sud-est, en fou separat en algun moment per decisi\xc3\xb3 reial. El regne de Hazzikkanum no hauria format part de la regi\xc3\xb3. Com a regnes i ciutats principals de la regi\xc3\xb3 s\'esmenten: A\xc5\xa1nakkum, Hurr\xc4\x81, Ilan\xc8\x99ur\xc4\x81, Nahur, Qirdahat, \xc5\xa0uda, \xc5\xa0uduhum, Talhay\xc5\xabm, Tarmanni o Tarmannu, A\xc5\xa1lakk\xc4\x81, Zalluh\xc4\x81n, Sus\xc4\x81, Qa i Isq\xc4\x81; el regne de Hazzikkanum era dubt\xc3\xb3s igual que kahat i algun altre; b\xc3\xa0sicament ocupaven la part occidental de l\'alt Khabur.\n_START_SECTION_\nLa regi\xc3\xb3\n_START_PARAGRAPH_\nLa regi\xc3\xb3 era important pels n\xc3\xb2mades bensimalites per les seves pastures d\'estiu (pastoraven entre Yap\xc8\x9bur i Razam\xc4\x81 i ocasionalment fins a les muntanyes Ebih). El centre de la regi\xc3\xb3 era la ciutat de Nahur, niucli dels beduins.  Idamaraz designava una regi\xc3\xb3 constituida en comunitat pol\xc3\xadtica de regnes i ciutats, els membres de la qual podia variar; els textes parlen dels haneus (hana) transhumants dirigits pel seu cap de pastures, i les ciutats representades pels seus "pares" (en el sentit de reis). La regio com a tal no tenia una organitzaci\xc3\xb3 propia si b\xc3\xa9 en alguns aspectes el sistema tribal propi dels bensimalites i benjaminites es feia servir (hi havia molts habitants d\'aquestos dos grups, junta amb emigrants de llengua hurrita).Segons el ritual del kispum, Xamxi-Adad I era proper als beduins Yaradu  els quals al seu torn derivaven dels Yard\xc5\xab Amurru, un grup llegendari teoric ancestre dels habitants de l\'altra regio de l\'Idamaraz al Diyala (Xamxi-Adad I era originari de la regi\xc3\xb3 del Diyala) per\xc3\xb2 l\'Idamaraz del triangle del Khabur no derivaria d\'un grup particular que li hauria donat el seu nom sin\xc3\xb3 d\'un proc\xc3\xa8s que va portar a la transformaci\xc3\xb3 de les estructures locales amb la barreja de diversos elements heterogens, fornais i autoctons, semites i hurrites, emigrants antics i moderns, n\xc3\xb2mades o sendentaritzats, en una terra de cultiu en sec\xc3\xa0 i pastura; una alian\xc3\xa7a que hauria vingut determinada per la necessitat de defensa contra grups exteriors (primer els bensimalites i benjaministes per\xc3\xb2 sobre tot les pot\xc3\xa8ncies regionals (Eshnunna, Ekallatum, Mari) que amena\xc3\xa7aven els seus valors i interessos comuns. Idamaraz va gaudir d\'alguns per\xc3\xadodes de indpend\xc3\xa8ncia breus, que sempre foren liquidats per operacions militars d\'Eshnunna, Mari (amb Yahdun-Lim i amb Zimri-Lim), d\'Ekallatum (amb Xamxi.Adad I), i de Babil\xc3\xb2nia (Hammurabi i el seu fill Samsu-iluna). Despr\xc3\xa9s del 1761 aC la regi\xc3\xb3 fou una font d\'esclaus pel mercat babiloni. _NEWLINE_Sota Zimri-lim, la regi\xc3\xb3 fou sotmesa a Mari i als bensimalites (sobretot a la seva branca dels Yabasa); no obstant les revoltes no foren estranyes (per exemple A\xc5\xa1lakk\xc4\x81 se sap que es va revoltar dues vegades). Amb la caiguda de Mari (1761 aC) i l\'extensi\xc3\xb3 del poder babiloni, la regi\xc3\xb3 va gaudir d\'autonomia aprofitant l\'equilibre entre Babil\xc3\xb2nia i Yamkhad (\xc3\x80lep). Ilan\xc8\x99ur\xc4\x81 que era tradicionalment el cap de la confederaci\xc3\xb3 de regnes sota Zimrilim, va seguir en aquesta posici\xc3\xb3. _NEWLINE_S\'esmenta la ciutat de Kaspatum (no esmentada a les tauletes de Mari) com a porta d\'entrada a la regi\xc3\xb3 (estava situada a la part nord-oest del Sindjar). Les tauletes recuperades a Tell Leilan permeten con\xc3\xa8ixer dades sobre les rivalitats i conflictes locals._NEWLINE_L\'offensive de Samsu-iluna en el seu 22\xc3\xa8 any de regnat (1728 aC) va ser un cop terrible per l\'Idamaraz. Els grans centres foren destru\xc3\xafts especialment \xc5\xa0ehna (Shubat-Emlil) i Sus\xc4\x81. El nom d\'Idamaraz es mantindra associat a la regi\xc3\xb3 fins al final de la primera dinastia babil\xc3\xb2nia, per\xc3\xb2 el nom d\'Habigalbat (d\'origen hurrita), comen\xc3\xa7a a imposar-se per acabar fent desapar\xc3\xa8ixer definitivament el d\'Idamaraz amb el final de la dinastia.'